ტომ ჰენქსი

ტომას ჯეფრი ჰენქსი (, დ. 9 ივლისი, 1956) — ამერიკელი მსახიობი და პროდიუსერი. მან თავისი კარიერა საოჯახო კომედიებში დაიწყო და მალე მიაღწია დიდ წარმარებას. 1993, 1994 წლებში მან ორჯერ მოახერხა ოსკარის აღება — მთავარი როლებისთვის ფილმებში „ფილადელფია“ (1993) და „ფორესტ გამპი“ (1994).

 ბიოგრაფია 
ტომ ჰენქსი დაიბადა 1957 წლის 9 ივლისს, კონკორდში, კალიფორნიის შტატში. მისი მამა, ამოს მეფორდ ჰენქსი, იყო შეფ მზარეული და პრეზიდენტ აბრაამ ლინკოლნის დედის, ნენსი ჰენქს ლინკოლნის ნათესავი. დედა ჟანეტ მერილინი მუშაობდა საავადმყოფოში. მშობლების გაყრის შემდეგ 1960 წელს, სამი უფროსი შვილი — სანდრა, ლარი და ტომი მამასთან ერთად დარჩნენ საცხოვრებლად. უმცროსი, ჯიმი კი დედასთან ერთად დარჩა. ორივენი ხელახლა დაქორწინდნენ. ტომის დედინაცვალს პირველი ქმრისგან ხუთი შვილი ჰყავდა. ორი წლის შემდეგ ეს ქორწინებაც გაყრით დამთავრდა და ამოს ჰენქსი იძულებული გახდა მარტოს ერჩინა შვილები. სკოლაში ტომი საკმაოდ არაპოპულარული იყო მოსწავლეებში და მასწავლებლებში. დღესაც იგი აღიარებს რომ ბავშვობაში არც თუ ისე კარგი ხასიათი ჰქონდა. 1965 წელს ამოს ჰენქსმა კიდევ ერთხელ მოიყვანა ცოლი, მისი მეუღლე იყო ფრენსის ვონგი. მას სამი შვილი ჰყავდა, მათგან ორი ტომთან ერთად ცხოვრობდა სკოლაში სწავლის პერიოდში.

ტომ ჰექნსი პატარაობიდანვე ამჟღავნებდა თავის მსახიობურ ნიჭს და ხშირად ანცვიფრებდა კიდეც გარშემო მყოფთ. ასე რომ კალიფორნიის უნივერსიტეტში, სამსახიობო ფაკულტეტზე ჩაბარება მისი მხრიდან საკმაოდ ლოგიკური ნაბიჯი იყო. მან მიატოვა სწავლა როდესაც მიიღო შემოთავაზება მსახიობთა პატარა ჯგუფისგან, კლივლენდში. კინოში მოღვაწეობა ტომმა 1980 წელს დაიწყო („მან იცის რომ თქვენ მარტო ხართ“). ოთხი წლის შემდეგ ეკრანებზე გამოჩნდა რომანტიკული კომედია „შხეფი“ ტომ ჰენქსის მონაწილეობით, სადაც ქალის მთავარ როლს ჰოლივუდის ერთ-ერთი ყველაზე ლამაზი მსახიობი დერილ ჰანა ასრულებდა. იგი თამაშობდა ქალთევზას როლს, რომელიც შემთხვევით აღმოჩნდება დიდ ქალაქში. ტომის გმირს იგი უყვარდება და ფილმის დასასრულს ორივე ოკეანეში მიდის საცხოვრებლად.

1980-იან წლებში ტომმა ათამდე ფილმში მიიღო მონაწილეობა, მაგრამ მისთვის ყველაზე წარმატებული 1990-იანი წლები გამოდგა. ფილმში „უძინარნი სიეტლში“ გამოჩნდა რომანტიკულობა, ემოციურობა, მგრძნობიარობა — ის თვისებები, რაც ხაზს უსვამდა მისი გმირის ინდივიდუალობას. ფილმმა „მათი საკუთარი ლიგა“ სხვა კუთხით წარმოაჩინა მისი ტალანტი. მოულოდნელი აღმოჩნდა ჰენქსის თამაში ფილმში „ფილადელფია“ (1993), სადაც იგი თამაშობს შიდსით დაავადებული ადვოკატის როლს. ამ ფილმმა მას ოსკარი მოუტანა. მთავარი წარმატება ჰენქსს ჯერ კიდევ წინ ელოდა. ფილმი „ფორესტ გამპი“, სადაც იგი მთავარ როლს ასრულებს, 1994 წლის ნამდვილი სენსაცია იყო. ტომის გმირი ფორესტი მიჩვეულია ყველასგან დაცინვას, რადგან აზროვნებით იგი უფრო პატარაა რეალურ ასაკთან შედარებით, თუმცა ეს არ უშლის მას ხელს ღირსეულად გადალახოს ყველა სიძნელე. ბავშვობიდან ნახევრად ინვალიდი, იგი ახერხებს გახდეს ცნობილი ფეხბურთელი, ვიეტნამის ომის გმირი, მილიონერი და ყველასათვის სამაგალითო ადამიანი. ფილმმა რამდენიმე ოსკარი აიღო, რაც მეტწილად ტომ ჰენქსის დამსახურებაა.

1996 წელს შედგა ჰენქსის სარეჟისორო დებიუტი. ყველა მოუთმენლად ელოდა ფილმ „აპოლო 13“-ის ეკრანებზე გამოჩენას, რომელიც 1977 წელს, მთვარეზე წარუმატებელ გაფრენას მიეძღვნა.

 ფილმოგრაფია 
 მსახიობი 

 პროდიუსერი 
 2000 — გარიყული / Cast Away
 2002 — ჩემი დიდი ბერძნული ქორწილი / My Big Fat Greek Wedding
 2004 — პოლარული ექსპრესი / The Polar Express (აღმასრულებელი პროდიუსერი)
 2004 — კონი და კარლა / Connie and Carla
 2006 — დიდებული ბაკ ჰოვარდი / The Great Buck Howard
 2008 — მამა მია! / Mamma Mia!
 2009 — დიდებული ბაკ ჰოვარდი / The Great Buck Howard
 2010 — წყნარი ოკეანე (ტელესერიალი)

 რეჟისორი 
 1996 — რასაც შენ აკეთებ / That Thing You Do!
 2001 — ჯარისკაცთა საძმო / Band of Brothers
 2011 — ლარი კრაუნი / Larry Crowne

 სცენარისტი 
 1996 — რასაც შენ აკეთებ / That Thing You Do!
 1998 — დედამიწიდან მთვარემდე (სერიალი) / From the Earth to the Moon
 2001 — ჯარისკაცთა საძმო / Band of Brothers
 2005 — მოგზაურობა მთვარეზე (მოკლემეტრაჟიანი) / Magnificent Desolation: Walking on the Moon 3D
 2011 — ლარი კრაუნი / Larry Crowne     
 2011 — ელექტრო ქალაქი / Electric City

 კომპოზიტორი 
1996 — რასაც შენ აკეთებ / That Thing You Do! (სიმღერები)

 ჯილდოები
 წელი  ჯილდო  კატეგორია  ფილმი  შედეგი 1988  აკადემიის ჯილდო  საუკეთესო მსახიობი  დიდი  ნომინაცია სატურნის ჯილდო  საუკეთესო მსახიობი  გამარჯვებული ოქროს გლობუსი  საუკეთესო მსახიობი  გამარჯვებული 1993  აკადემიის ჯილდო  საუკეთესო მსახიობი  ფილადელფია  გამარჯვებული ბერლინის კინო ფესტივალი  საუკეთესო მსახიობი  გამარჯვებული ოქროს გლობუსი  საუკეთესო მსახიობი  გამარჯვებული  ოქროს გლობუსი  საუკეთესო მსახიობი  უძინარები სიეტლში  ნომინაცია 1994  აკადემიის ჯილდო  საუკეთესო მსახიობი  ფორესტ გამპი  გამარჯვებული სატურნის ჯილდო  საუკეთესო მსახიობი  გამარჯვებული BAFTA-ს დაჯილდოება  საუკეთესო მსახიობი  ნომინაცია ოქროს გლობუსი  საუკეთესო მსახიობი  გამარჯვებული NBR-ს დაჯილდოება  საუკეთესო მსახიობი  გამარჯვებული SAG-ს დაჯილდოება  გამოჩენილი მსახიობი  გამარჯვებული 1998  აკადემიის ჯილდო  საუკეთესო მსახიობი  რიგითი რაიანის გადასარჩენად  ნომინაცია BAFTA-ს დაჯილდოება  საუკეთესო მსახიობი  ნომინაცია Empire-ს დაჯილდოება  საუკეთესო მსახიობი  გამარჯვებული ოქროს გლობუსი  საუკეთესო მსახიობი  ნომინაცია SAG-ს დაჯილდოება  გამოჩენილი მსახიობი  ნომინაცია გამოჩენილი მსახიობი  ნომინაცია 1999  SAG-ს დაჯილდოება  გამოჩენილი მსახიობი  მწვანე მილი  ნომინაცია 2000  აკადემიის ჯილდო  საუკეთესო მსახიობი  გარიყული  ნომინაცია BAFTA-ს დაჯილდოება  საუკეთესო მსახიობი   ნომინაცია ოქროს გლობუსი  საუკეთესო მსახიობი  გამარჯვებული NYFCC-ს დაჯილდოება  საუკეთესო მსახიობი  გამარჯვებული SAG-ს დაჯილდოება  გამოჩენილი მსახიობი  ნომინაცია 2002  Empire-ს დაჯილდოება  საუკეთესო მსახიობი  დაწყევლილი გზა  ნომინაცია 2007  ოქროს გლობუსი  საუკეთესო მსახიობი  ჩარლი ვილსონის ომი  ნომინაცია

პირადი და ოჯახური ცხოვრება
ტომ ჰენქსი ორჯერ არის დაქორწინებული. მსახიობ სამანტა ლუისისგან ჰყავს ბიჭი და გოგო, ხოლო მსახიონ რიტა უილსონისგან ჰყავს ორი ბიჭი.

 რესურსები ინტერნეტში 

 ტომ ჰენქსის ფან-კლუბი


 სქოლიო 

კატეგორია:ოსკარის მფლობელი კინომსახიობები
კატეგორია:დაბადებული 1957
კატეგორია:დაბადებული 9 ივლისი
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი კინოპროდიუსერები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი სცენარისტები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:ინგლისელი ამერიკელები
კატეგორია:ბერძენი ამერიკელები
კატეგორია:კალიფორნიის შტატის უნივერსიტეტის (საკრამენტო) კურსდამთავრებულები
კატეგორია:კენედის ცენტრის პრემიის ლაურეატები
კატეგორია:პრეზიდენტის თავისუფლების მედლის მფლობელები
კატეგორია:პრაიმტაიმის ემის ჯილდოს მფლობელები
კატეგორია:საპატიო ლეგიონის ორდენის კავალერები
კატეგორია:ვერცხლის დათვი საუკეთესო მამაკაცი მსახიობისთვის
კატეგორია:მსახიობები ანბანის მიხედვით
კატეგორია:ცოცხალი ადამიანები